S-2457/2020

I

Mál þetta, sem þingfest var 27. október 2020, en dómtekið 12. nóvember sama ár, höfðaði lögreglustjórinn á höfuðborgarsvæðinu með svohljóðandi ákæru 15. september 2020 á hendur X, kt. 0000000000, […];

„fyrir líkamsárás með því að hafa, laugardaginn 29. september 2018, fyrir utan skemmtistaðinn […] við […], veist með ofbeldi að A, kt. 0000000000, sem gegndi þar störfum dyravarðar, skallað hann í andlitið og í kjölfarið slegið hann í höfuðið með krepptum hnefa með þeim afleiðingum að A hlaut heilahristing og yfirborðsáverka á höfði.

Telst brot þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa

Í málinu gerir V-kk-nf H. V-kk-nf lögmaður þá kröfu fyrir hönd A, kt. 0000000000, að ákærði verði dæmdur til að greiða skaðabætur að fjárhæð kr. 800.000, ásamt vöxtum samkvæmt 1. ml. 4. gr. laga nr. 38/2001 frá 29. september 2018 til þess dags er liðinn er mánuður frá því að ákærða var birt bótakrafan en með dráttarvöxtum samkvæmt 1. mgr. 6. gr. sömu laga, frá þeim degi til greiðsludags.“

II

Ákærði kom fyrir dóminn og játaði skýlaust sök. Hann viðurkenndi einnig bótaskyldu, en mótmælti fjárhæð kröfunnar og lagði hana í mat dómsins. Krafðist hann vægustu refsingar sem lög leyfa og að sakarkostnaður yrði greiddur úr ríkissjóði.

Þar sem dómari taldi ekki ástæðu til að draga í efa að játning ákærða væri sannleikanum samkvæm var ákveðið að fara með málið að hætti 164. gr. laga nr. 88/2008 um meðferð sakamála og látið nægja að skírskota til ákæru um málsatvik, sbr. 4. mgr. 183. gr. sömu laga.

Samkvæmt því telst sannað að ákærði hafi gerst sekur um þá háttsemi sem í ákæru greinir og er brot hans þar rétt heimfært til refsiákvæðis.

Ákærði er fæddur í […], og var því 17 ára er hann framdi það brot sem hann er nú sakfelldur fyrir. Samkvæmt sakavottorði hefur hann þrívegis undirgengist sektargreiðslur með lögreglustjórasátt, fyrst 11. janúar 2018, vegna brota á lögum um ávana og fíkniefni, en 6. ágúst 2019 og 12. febrúar 2012 vegna brota á umferðarlögum. Enn fremur gekkst hann undir ákærufrestun hjá lögreglustjóranum á höfuðborgarsvæðinu 18. janúar 2019 fyrir brot gegn 1. mgr. 217. gr. almennra hegningarlaga og var sú frestun skilorðsbundin til tveggja ára frá sama degi. Brot hans nú var framið áður en hann undirgekkst ákærufrestunina og áðurnefndar sáttir 6. ágúst 2019 og 12. febrúar 2012. Ber því að dæma honum hegningarauka við þær viðurlagaákvarðanir, sbr. 78. gr. almennra hegningarlaga nr. 19/1940. Til málsbóta horfir að ákærði játaði skýlaust brot sitt. Ákveðst hæfileg refsing hans 30 daga fangelsi, en rétt þykir þó í ljósi ungs aldurs ákærða og dráttar á málinu, sem ákærða verður ekki um kennt, að binda hana skilorði svo sem nánar greinir í dómsorði.

Eins og áður segir viðurkenndi ákærði bótaskyldu gagnvart brotaþola, en mótmælti fjárhæð bótakröfunnar og lagði hana í mat dómsins. Með vísan til atvika og framlagaðs læknisvottorðs, sbr. og 1. mgr. 26. gr. skaðabótalaga nr. 50/1993, þykja bætur hæfilega ákveðnar 250.000 krónur, og skal fjárhæðin bera vexti eins og í dómsorði greinir. Þá verður ákærði dæmdur til greiðslu málskostnaðar lögmanns brotaþola, V-kk-ef H. V-kk-ef, sem ákveðst 120.000 krónur, að meðtöldum virðisaukaskatti.

Samkvæmt framlögðu yfirliti nemur sakarkostnaður lögreglu 35.920 krónum. Með vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu þeirrar fjárhæðar, auk þóknunar til skipaðs verjanda síns, G-kk-ef S-x-x R-kk-ef lögmanns, 184.000 krónur, að virðisaukaskatti meðtöldum.

I-kk-nf E-kk-nf héraðsdómari kvað upp dóminn.

Dómsorð:

Ákærði, X, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppsögu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði A 250.000 krónur, auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 29. september 2018 til 13. mars 2019, en frá þeim degi dráttarvexti samkvæmt 1. mgr. 6. gr. sömu laga til greiðsludags, auk málskostnaðar að fjárhæð 120.000 krónur.

Ákærði greiði 219.920 krónur í sakarkostnað, þar af 184.000 krónur í þóknun til skipaðs verjanda síns, G-kk-ef S-x-x R-kk-ef lögmanns.

I-kk-nf E-kk-nf samkvæmt 1. mgr. 6. gr. sömu laga til greiðsludags, auk málskostnaðar að fjárhæð 120.000 krónur.

Ákærði greiði 219.920 krónur í sakarkostnað, þar af 184.000 krónur í þóknun til skipaðs verjanda síns, G-kk-ef S-x-x R-kk-ef lögmanns.

I-kk-nf E-kk-nf